રાવલપિંડી એ સારી રીતે જાણે છે કે પરમાણુ યુદ્ધની ધમકી આત્મહત્યાનો રસ્તો છે, જે કોઈ પણ દેશ પસંદ કરવા નહીં ઇચ્છે. એનો મતલબ એવો જરાય નથી કે ભારતે પરમાણુ હથિયારો પહેલા પરંપરાગત સૈન્ય યુદ્ધ જાહેર કરી દેવું જોઈએ. જોકે એ સમજવું જરૃરી છે કે પરમાણુ હથિયાર દરેક મહાસત્તાઓ પાસે છે, પણ તે અંતિમ વિકલ્પ તરીકે. આ અંતિમ વિકલ્પનો તકાજો દેશે દેશે બદલાતો રહે છે. જોકે કોઈ પણ સ્થિતિમાં પરમાણુ હથિયાર નાની હિંસાત્મક કાર્યવાહીને નથી રોકી શકતા. જ્યારે પણ ભારત આ મામલે નવા વિચારોને અપનાવશે, પોતાને નવી ક્ષમતાઓથી સજ્જ કરશે. જેમ કે, લક્ષ્યવેધી હથિયારો, ખાસ સૈન્ય, સાઇબર અને ઇલેક્ટ્રોનિક તંત્ર વગેરેથી સજ્જ થવાનું શરૃ કરશે, એ સાથે જ ધીમે-ધીમે તેના ફાયદા મળવા શરૃ થઈ જશે.